钦定古今图书集成/明伦汇编/宫闱典/第051卷 > 《奏内中车子争道乱行札子》苏轼
## 钦定古今图书集成/明伦汇编/宫闱典/第051卷 > 《奏内中车子争道乱行札子》苏轼

元祐七年南郊，轼为卤簿使导驾，内中朱红车子十馀辆，有张红盖者争道乱行，于乾明寺前，轼于车中草此奏。奏入，上在太庙，驰遣人以疏白太皇太后。明日，中使传命，申敕有司，严整仗卫，自皇后以下，皆不复迎谒中道。

元祐七年十一月十三日，南郊卤簿使龙图阁学士
左朝奉郎守兵部尚书兼侍读苏轼札子奏。臣奏。谨
按汉成帝郊祠甘泉、泰畤、汾阴、后土，而赵昭仪常从
在属车间。时扬雄待诏承明，奏赋以讽，其略曰：“想西
王母欣然而上寿兮，屏玉女而却虙妃。”言妇女不当
与斋祠之间也。臣今备位夏官，职任卤簿。准故事，郊
“祀既成，乘舆还斋宫，改服通天冠、绛纱袍，教坊钧容
作乐还内，然后后妃之属，中道迎谒，已非典礼。而况
方当祀事未毕，而中宫掖庭，得在勾陈豹尾之间乎窃见二圣崇奉大祀，严恭寅畏，度越古今，四方来观，
莫不悦服。今车驾方宿斋太庙，而内中车子，不避仗
卫，争道乱行，臣愚窃恐于观望有损，不敢不奏。乞赐
约束。仍乞取问，随行合于勾当人施行。”取《进止》。